Prosjekt om digital mappevurdering ved UiO 

Formålet med utviklingsprosjektet

Formålet med utviklingsprosjektet er å samle erfaringer og etablere bruk av ulike digitale verktøy som DML kan gi støtte til i arbeidet med mappevurdering ved ulike undervisningsmiljøer ved UiO. 

DML ønsker derfor å følge noen utvalgte miljøer som driver med mappevurdering for å rådgi og bidra med kunnskap om digital mappevurdering slik at DML kan styrke sin posisjon innen feltet samt videreutvikle sin rådgivningstjeneste innen området.

Målsetninger

Utledet fra formålet ønsker vi å sette fokus på 3 hovedmålsetninger.
· Ha satt fokus på og startet aktivitet rundt digital mappevurdering i strategisk utvalgte miljøer ved UiO og hvor DML tar en synlig rolle i dette arbeidet

· Få etablert bruk av ulike former for digitale verktøy i mappevurdering (CF og Vortext)

· I løpet av prosjektperioden få konkretisert noen ”modeller” for digital mappevurdering som de ulike miljøene bruker (jfr. modeller for god praksis)
· Gjennom prosjektperioden kartlegge erfaringer og utfordringer som har betydning for gjennomføring av god pedagogisk praksis i digital mappevurdering slik at vi kan nyttiggjøre oss erfaringene i videre kurs- og rådgivningsarbeid

· Kartlegge barrierer for gjennomføring av mappevurdering i ideell form

Tiltak og konsekvenser for DMLs virksomhet ut i miljøene

Ulike tiltak må iverksettes for å utvikle feltet digital mappevurdering ved UiO. 

· Foreta et utvalg som sikrer orientering mot relevante miljøer

· Gi tilbud om kurs og rådgivning til de miljøene vi har valgt ut som interessante:

· Om mappevurdering generelt

· Bruk av CF i mappevurdering 

· Bruk av Vortext i mappevurdering 

· Planlegge gjennomføring av mappevurdering i et emne sammen med miljøet som tilbyr emnet

· Følge opp under selve prosessen i form av erfarings- og arbeidsmøter

· Evaluering av miljøenes gjennomføringer ved prosjektperiodens slutt, med vekt på erfaringer og videre kunnskapsbygging

· Parallelt med dette bør vi eventuelt opprette og delta i erfaringsnettverk knyttet til digital mappevurdering: HiVE (Mattias Øhra), HiO (Line Wittek.), ePortfolio/eStandard mfl.

Kriterier for vårt utvalg av miljøer

Det blir viktig å følge miljøer som kan gi DML den informasjonen vi trenger for å strategisk utvikle vår kompetanse innen feltet, samt hvor det antas at vår faglige støtte innen bruk av digitale mapper ses på som relevant og ønskelig i forhold til der de er i sin utviklingsprosess. Kriterier vi bør ha med oss inn i utvalgsprosessen kan da være:

· Miljø med høy motivasjon for mappevurdering jfr. lærings- og kunnskapssyn

· Miljøer med antatt lav terskel for bruk av teknologistøtte

· Valg av emnetilknytning bør også være strategisk mtp. å dekke både ”praksisfagene” og fag ”uten” praksis. Det første henspeiler på fag med praksisperioder/klart definert praksistilknytning (Eks. Lærerutdanningen og Profesjonsstudiet i pedagogikk). Innen mappevurdering har vi flest erfaringer her. Det siste henspeiler på fag hvor man må tenke seg til potensiell praksis når man kontekstualiserer undervisningen (Eks. Folkloristikk).

· Det kan være nyttig å velge fag som hører til fakulteter hvor mappevurdering kan sies å være en mer utradisjonell vurderingsform, og hvor synet på læring og kunnskapsutvikling tradisjonelt sett ikke har vært knyttet til det kollektive, og vurdering til det formative (Eks. Farmasi på Matnat). Jfr. det at DML trenger å lære mer om Matnat-miljøene.

· Det kan være hensiktsmessig å støtte ett miljø med CF og ett med Vortext for å få erfaringer med begge verktøyene. Kanskje bør vi da satse på CF der de allerede er i gang med det, og tilby støtte knyttet til Vortext i et miljø som ikke har begynt med CF enda.

Oversikt over miljøer som driver mappevurdering i dag

Før vi foretar et utvalg av miljøer som skal være med i prosjektet er det nyttig å få en oversikt over miljøer ved UiO som har jobbet med mappevudering generelt. I følge Line Wittek har nedenfor nevnte miljøer ved UiO erfaring med denne vurderingsformen, samt at disse erfaringene er systematisert gjennom Witteks rapport (Wittek 2004). Kun ett av prosjektene har eksperimentert med digitale mapper (ILS).

Profesjonsstudiet i spesialpedagogikk

Ordningen besto av en individuell semesteroppgave, mappe med fire dokumenter, samt muntlig eksamen over mappe. Læringsfremmende, positivt, samarbeidskultur. 

Profesjonsutdanningen i pedagogikk

Ville gjøre cand ed studiet mer profesjonsorientert. Ville skape et positivt ”rykte” mtp læringsmiljø på studiet (konkurransedyktighet). Viste seg at de hadde lagt opp til for mange studiekrav. Studentene sier at mapper har vært læringsfremmende pga jevn produksjon og samarbeid studentene i mellom. Studentene endret seg fra en forsiktig, taus og lyttende gruppe, til dynamisk samhandlingskultur.

Jobber med samlemappe gjennom modulene. Deler av denne utgjør vurderingsmappen. Det er lagt vekt på varierte arbeidsoppgaver/krav, samt variert bruk av dokumentasjonsform (flest skriftlige, men også mulig med video, webmateriale, poster). 

Grunnfag folkloristikk

Folkloristikk  er et interessant miljø fordi de representerer noe annet enn ”praksis-studiene”. DML vil kunne dra nytte av å studere et slikt miljø nærmere, siden praksis-studier er forholdsvis veldokumentert fra før. I tillegg er dette et lite miljø som egner seg for en casestudie (16 studenter da denne evalueringen ble foretatt).

Farmasøytisk institutt

Farmasøytisk institutt er også et interessant miljø siden de som et Matnat miljø ikke har tradisjon for denne evalueringsformen. Studentene produserer arbeidssedler og resepter  i mappene sine. Bruker også peer-review i læringsprosessen. 

ILS: Praktisk pedagogisk utdanning, PLUTO

Et veldokumentert forsøk. Bruker ikke Classfronter, men Its Learning.Ønsket et prosessorientert, samspillsorientert og erfaringsbasert studie, samt integrere teknologi som naturlig del i utdanningen. Brukte samlemapper og vurderingsmapper. Ble opplevd som læringsfremmende. 
FL-miljøer:

Prosjekt nr. 19: Videreutvikling av fleksible læringsformer ved IKS

· Faglig ansvarlig prof. Anne Eriksen

· Har etter hvert opparbeidet seg erfaring innen nettbasert undervisning. Ønsker å videreutvikle fleksible læringsformer

· Studentene leverer arbeidskrav flere ganger i semesteret og det er mappen som legges frem for sluttvurdering

· Evalueringene viste at studentene ønsker mer samhandling, mer sammenheng mellom lærestoff, arbeidskravene og nettaktivitetene

Prosjekt nr. 35: Påbygning til bachelorgrad i tannpleie, integrering av fleksibel læring 2004-1005

· Faglig ansvarlig prof. Dorthe Holst og Bente Hansen

· Modulbasert deltidsutdanning

· Oversiktsforelesninger, seminarer, PBL-oppgaver, gruppeoppgaver, klinisk tjeneste, litteraturstudier

· Utdanne tannpleieren slik at hun begrunner sitt arbeid mer ut fra faglig og etisk forsvarlig perspektiv. 

· Læringsfellesskap mellom studenter i praksis (deltidsutdanning, ved siden av jobb på klinikk)

· Mappevurdering som vurderingsform

· Allerede entusiastiske CF-kursere. Tatt grunnkurs og tilpasset kurs. Et tredje møte om to uker. Mapper tema?

· Lenke til grunnlagsdokumentene Modulbeskrivelse og Studieinfo
Prosjekt nr. 36: SMIL (Samfunnsvitenskaplig metode i IKT-baserte læringsmiljøer)

· Faglig ansvarlig prof. Dag Album

· Forståelse og trening i å bruke kvalitativ metode: deltakende observasjon og kvalitative intervjuer

· Varierte undervisnings- og læringsformer

· Mappevurdering, skoleeksamen (i kombinasjon?) og nettbaserte øvingsoppgaver

· Ikke særlig spisset mtp mappevurdering

Prosjekt nr. 38: kom på nett II

· Faglig ansvarlig prof. Kjell Skogen, 1.am. Jorun Buli Holmberg

· Nettstøttet læring: studentaktive læringsformer, tettere oppfølging og alternative vurderingsformer. Mappevurdering er vedtatt brukt på mange studietilbud på ISP.

· Men dynamisk semesterplan virker å ha hovedfokuset i søknaden, ikke CF og digitale mapper.

Prosjekt 39: Tilbud om fleksibel utdanning innenfor emnet UTVIT1000

· Prosjektansvarlig Leif Lahn, Prosjektkoordinator Trude Evenshaug

· Mapper nevnes ikke spesielt, men mulig miljø å undersøke nærmere? Strategisk?

Prosjekt nr. 40: Fleksibelt utdanningstilbud innenfor emnet Flerkulturell pedagogikk

· Prosjektansvarlig Leif Lahn, Faglig ansvarlig Kamil Øzerk

· Mapper nevnes ikke spesielt, men mulig miljø å undersøke nærmere? Strategisk?

Hvem bør vi rettes forespørsler til?
1. Tannpleierutdanningen
Tannpleierutdanningen er allerede nært knyttet til DML gjennom aktiv kursing og rådgivning. De fagansvarlige oppleves som positive, søkende og solid fundert i pedagogisk tenkning. Gode planer er lagt allerede og de begynner å bli fortrolige med Classfronter. Studentmassen er ikke for stor, slik at det vil være overkommelig for miljøet å prøve ut ny vurderingspraksis. 
2. Farmasi
Farmasi er et Matnat fag som tenker ”utradisjonelt” mtp læring og vurdering. DML behøver mer kontakt med Matnat. Kanskje Vortext egner seg for disse?
3. Folkloristikk
Godt i gang med mappevurdering. Har gjort en del erfaringer på Kark og CF. Få studenter og lærere. Lite og oversiktlig miljø som egner seg for et case vi kan lære av. Er også et fag uten ”praksistilknytning”. Det er nyttig for oss å lære mer om typer av mappe-/arbeidskrav som kan utvikles i dette faget med tanke på krav om oppgavers autentisitet og reelt kompetansehevende verdi (jfr. Per Lauvås, Exit eksamen). Dette har trolig vært mer synlig og fremtredende i ”praksisfagene”.
